
פרש"י, כעת הזאת לשנה הבאה ופסח היה ולפסח הבאה נולד יצחק. עכ"ל. משמע מרש"י שבשרו המלאכים לאברהם שיולד יצחק בדיוק שנה אחר הלידה. אלא שצריכים ליישב איך זה עולה עם מה שהבטיח הקב"ה לאברהם כבר בשעת המילה שיולד לשנה הבאה מאותו זמן, כדכתיב (יז,כא) "ואת בריתי אקים את יצחק אשר תלד לך שרה למועד הזה בשנה האחרת", והמילה היתה שלשה ימים קודם ביאת המלאכים, לפי מה שכתב רש"י בתחילת הפרשה, שבאו המלאכים אצל אברהם ביום שלישי למילתו.
והיה אפשר לפרש, שכוונת המלאך באמרו "אשוב אליך כעת חיה והנה בן לשרה", שכשישוב לשנה הבא בעת הזאת, כבר יהיה לשרה בן, כי כבר נולד שלשה ימים קודם לכן, מזמן שאמר הקב"ה. וכן הוא לכאו' פשטות משמעות הלשון "והנה בן לשרה", וכן בפסוק (יד) להלן "למועד אשוב אליך כעת חיה ולשרה בן", שמשמע שכאשוב כבר יהיה לה את הבן, ולא שיִוָלֵד ממש אז. וכן משמע לשון רש"י שם "לאותו מועד המיוחד שקבעתי לך אתמול למועד הזה בשנה האחרת", 
